CELEX: 32016R0765
Language: sl
Date: 2016-03-11 00:00:00
Title: Delegirana uredba Komisije (EU) 2016/765 z dne 11. marca 2016 o spremembi Uredbe (ES) št. 606/2009 glede nekaterih enoloških postopkov

18.5.2016   
               
               
                  SL
               
               
                  Uradni list Evropske unije
               
               
                  L 127/1
               
            DELEGIRANA UREDBA KOMISIJE (EU) 2016/765
      z dne 11. marca 2016
      o spremembi Uredbe (ES) št. 606/2009 glede nekaterih enoloških postopkov
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 75(2) in (3)(g) ter člena 147(3)(e) Uredbe,
      ob upoštevanju naslednjega:
      
                  (1)
               
               
                  V skladu s členom 3 Uredbe Komisije (ES) št. 606/2009 (2) so dovoljeni enološki postopki našteti v Prilogi I A k navedeni uredbi. Mednarodni urad za trto in vino (OIV) je sprejel tri nove enološke postopke glede uporabe aktivatorjev jabolčno-mlečnokislinskega vrenja, obdelave vina z glutationom in obdelave mošta z glutationom. Da bi upoštevali tehnični napredek in proizvajalcem Unije zagotovili enake možnosti, kot jih imajo proizvajalci tretjih držav, bi bilo treba na podlagi pogojev uporabe, ki jih je določil OIV, v Uniji dovoliti navedene nove enološke postopke.
               
            
                  (2)
               
               
                  V skladu s členom 80(3)(b) Uredbe (ES) št. 1308/2013 mora Komisija pri odobritvi enoloških postopkov za vino upoštevati varovanje zdravja ljudi.
               
            
                  (3)
               
               
                  Glutation se uporablja zaradi antioksidativnih lastnosti in je aktiven tudi v končnem proizvodu, zato se uporablja kot aditiv za živila. Vendar ni vključen na seznam Unije aditivov za živila, odobrenih za uporabo v živilih, iz Priloge II k Uredbi (ES) št. 1333/2008 Evropskega parlamenta in Sveta (3). Zato je za odobritev obdelave vina z glutationom in obdelave mošta z glutationom kot novih enoloških praks v Uniji glutation treba vključiti na seznam Unije aditivov za živila na podlagi pozitivnega mnenja Evropske agencije za varnost hrane, kakor je določeno v členu 3(2) Uredbe (ES) št. 1331/2008 Evropskega parlamenta in Sveta (4).
               
            
                  (4)
               
               
                  Uredbo (ES) št. 606/2009 bi bilo zato treba ustrezno spremeniti –
               
            SPREJELA NASLEDNJO UREDBO:
      Člen 1
      Sprememba Uredbe (ES) št. 606/2009
      Priloga I A k Uredbi (ES) št. 606/2009 se spremeni v skladu s Prilogo k tej uredbi.
      Člen 2
      Ta uredba začne veljati sedmi dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. marca 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 347, 20.12.2013, str. 671.
      
         (2)  Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).
      
         (3)  Uredba (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (UL L 354, 31.12.2008, str. 16).
      
         (4)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
      
         PRILOGA
         Priloga I A k Uredbi (ES) št. 606/2009 se spremeni:
         
                     1.
                  
                  
                     v preglednici se vstavi naslednja vrstica 56:
                     
                                 1
                              
                              
                                 2
                              
                              
                                 3
                              
                           
                                 Enološki postopek
                              
                              
                                 Pogoji uporabe
                              
                              
                                 Omejitve uporabe
                              
                           
                                 „56
                              
                              
                                 Uporaba aktivatorjev jabolčno-mlečnokislinskega vrenja
                              
                              
                                 Pod pogoji iz Dodatka 22“
                              
                              
                                  
                              
                           
               
                     2.
                  
                  
                     doda se naslednji Dodatek 22:
                     
                        „Dodatek 22
                        
                           Aktivatorji jabolčno-mlečnokislinskega vrenja
                        
                        Namen je dodati aktivatorje jabolčno-mlečnokislinskega vrenja proti koncu vrenja ali po alkoholnem vrenju, da se olajša jabolčno-mlečnokislinsko vrenje.
                        Spodbujati začetek, kinetiko ali zaključek jabolčno-mlečnokislinskega vrenja:
                        
                                    (a)
                                 
                                 
                                    z obogatitvijo okolja s hranilnimi snovmi in faktorji rasti za mlečnokislinske bakterije;
                                 
                              
                                    (b)
                                 
                                 
                                    z adsorpcijo nekaterih inhibitorjev bakterij.
                                 
                              
                           Predpisi
                        
                        
                                    (a)
                                 
                                 
                                    Aktivatorji so mikrokristalna celuloza ali proizvodi, pridobljeni iz razkroja kvasovk (avtolizati, inaktivirane kvasovke, celične stene kvasovk);
                                 
                              
                                    (b)
                                 
                                 
                                    aktivatorji se lahko dodajo vinu ali vinu, ki vre, pred ali med jabolčno-mlečnokislinskim vrenjem;
                                 
                              
                                    (c)
                                 
                                 
                                    aktivatorji ne smejo povzročiti organoleptičnih odstopanj v vinu;
                                 
                              
                                    (d)
                                 
                                 
                                    aktivatorji jabolčno-mlečnokislinskega vrenja morajo izpolnjevati specifikacije iz mednarodnega enološkega kodeksa, ki ga je objavil Mednarodni urad za vinsko trto in vino (OIV). Če so aktivatorji mikrokristalna celuloza, morajo biti skladni s specifikacijami iz Priloge k Uredbi Komisije (EU) št. 231/2012 (*).
                                 
                              
                     
                        (*)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).“"